**Magyargencs Község Önkormányzata**

 **8517 Magyargencs, Petőfi u. 127.**

**Ügyszám: /2019.**

***Jegyzőkönyv***

Készült: Magyargencs Község Képviselő-testülete 2019. március 29-i nyilvános ülésén, mely 9 óra 00 perckor kezdődött.

Az ülés helye: Nemesgörzsönyi Közös Önkormányzati Hivatal Magyargencsi Kirendeltség hivatali helyisége

Jelen vannak: Magyargencs Község Képviselő-testülete részéről

 Boros Tamás polgármester

 Vida Gábor

 dr. Thoma Elek

önkormányzati képviselők

Távol van: : Rózsavölgyi László

 Süle Tamás

Érdeklődő: - fő

Tanácskozási joggal: Novák Edit aljegyző

Meghívott: Borbély László Hertelendy Vadásztársaság elnöke

 Sarkadi Nagy Péter Földtulajdonosi közösség elnöke

 Garamvölgyi Zoltán versenyszervező

**Boros Tamás polgármester** köszönti a megjelenteket, megállapítja, hogy a Képviselő-testület ülése határozatképes, mivel a megválasztott 5 fő képviselő közül 3 fő jelen van. Rózsavölgyi László Süle Tamás képviselők távolmaradásukat előre jelezzék. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Magyargencs község Önkormányzatának Képviselő-testülete 3 igen szavazattal, tartózkodás és ellenszavazat nélkül a következő határozatot hozta:

**9/2019.(III.29.) önkormányzati határozat**

Magyargencs Község Önkormányzatának képviselő-testülete 2019. március 29.-i nyilvános rendkívüli ülésének napirendjét az alábbiak szerint határozza meg:

1. Hungarian Baja Tereprally verseny megrendezéséhez történő hozzájárulással kapcsolatos ügyek

Előadó: polgármester

1. Vegyes ügyek

 Előadó:polgármester

Napirendek tárgyalása:

1. **Hungarian Baja Tereprally verseny megrendezéséhez történő hozzájárulással kapcsolatos ügyek**

**Előadó: polgármester**

Boros Tamás polgármester elmondja, hogy vita volt a Vadásztársaság ülésén, abból ,hogy ki tette tönkre az utakat. 2012 –ben ugyanígy össze lettek hívva a vezetők, még a szomszéd településen is. Akkor sok mindentől féltünk, de úgy döntöttünk akkor, hogy meglátjuk. Azóta is volt verseny, különösebb gondot nem okoztak. Vadgázolás bent volt a pakliban, de személyautóval is megtörténhet. A vadállományra nem volt hatása, az utakra inkább jó hatása volt. A tavalyi évben volt jelentős eső a verseny előtt. Bizonyos szakaszok ki lettek hagyva miatta. Lettek károk, pl. a kikanyarodásoknál. A szervező vállalta a rendbetételt. A gréder sajnos nem ért ide őszig, novemberben úgy döntöttünk, hogy tavaszra hagyjuk. Most sem kis utána járással 2 napot itt volt a gép. Ez most meg lett huzatva, tömődi, és a gödrökbe hozatunk kavicsot. Kb. 1,3 millió Ft jött be a darálásból, azt visszaforgatjuk az utakba. Az erdőgazdálkodóknak kellene vigyázni az utakra. Esőben, és közvetlenül utána ne járjanak megrakott traktorokkal, mert 1 nap alatt tönkreteszik, amit megcsináltattunk. Nekik kellene visszatartani az értékesített fa összegéből az általuk használt utak rendbetételére. A múlt héten megcsináltattuk, a hétvégén tönkretették. Nem a versennyel van a probléma. A versenyt a másik két falu engedélyezte, így elég problémás, ha a középső kiesik, de ha úgy döntenek, hogy nem, akkor azt figyelembe veszi a testület. Most minden érdekeltet meghallgatunk, és ezt követően születik döntés.

Garamvölgyi Zoltán versenyszervező elnézést kér, hogy nem lettek rendbe hozva az utak. Elmondja, hogy négyszer is telefonált a rendbe tétel miatt. 25 éve ebből él, nem hagyhat maga mögött szemetet. Akár a verseny előtt is rendbe teszi az érintett utakat. Április 8-tól rendelkezésre áll egy gérder.

Boros Tamás polgármester elmondja, hogy a majori úton egy gréderezést meg kellene ejteni. A kavicsozást meg a végére lehetne hagyni.

Borbély László vadásztársaság elnöke elmondja, hogy 2 kikotrás volt a kanyaroknál a vadászháztól a hegy útig. Ha most kap egy grédert, akkor jó lesz az út.

Garamvölgyi Zoltán versenyszervező elmondja, hogy utólagosan beszállnak a kavics költségébe. Tavaly kitiport utakat visszaállítják, de az nem keményedik meg a versenyig. A kért szakaszt megcsináltatják hétfőtől.

Boros Tamás polgármester összefoglalva elmondja, hogy a most lenne egy gérderezés, majd a verseny után. A kérdés az, hogy engedélyt adjon–e a testület a versenyre, vagy nem.

Borbély László vadásztársasági elnök elmondja, hogy úgyis lesz helyszínelés, ha vadkár van, ráérünk akkor beszélni a rendbe tételről.

Boros Tamás polgármester elmondja, hogy ez egy látványosság a falnak anyagi haszon nincs rajta.

Sarkadi Nagy Péter megkérdezi, hogy ugyanaz lesz-e az útvonal?

Garamvölgyi Zoltán szervező elmondja, hogy kibővített útvonalon lesz a verseny, még Pápóc felé is elmegy az útvonal. Élő bejelentkezés lesz az M1 és Sport 1 csatornán a versenyről. Próbálják Magyargencs szerepét kiemelni.

Boros Tamás elmondja, hogy biztosítva kell, hogy legyen az útjavítással kapcsolatban.

Garamvölgyi Zoltán szervező elmondja, hogy jön a gérder, a számlát elutalja, ha kell azt az összeget letétbe helyezi az önkormányzatnál, ami kell. Elfutni nem fog, mert jövő évben is vissza akar jönni.

Boros Tamás polgármester megkérdezi, hogy kauciót akar letenni,

Garamvölgyi Zoltán szervező elmondja, hogy igyekszik korrektül hozzáállni.

Boros Tamás polgármester elmondja, hogy az erdőben nem beszélhetünk károkozásról.

Borbély László vadásztársasági elnök elmondja, hogy egy helyen akkora a gréder, hogy nem tud bemenni. A falu sorvad, ez egy jó rendezvény, csak három hely volt, ahol az utakat javítani kell.

Boros Tamás polgármester elmondja, hogy nem arról kell beszélni, hogy milyen probléma lehet. Azt sem akarja, hogy az legyen, hogy lenyomja mindenki torkán ezt a versenyt.

Borbély László vadásztársasági elnök elmondja, hogy nyugodtan lehet engedélyezni a versenyt, ha a Zoliék vállalják a versenyt.

Garamvölgyi Zoltán versenyszervező tájékoztatást nyújt még a versenyről. Elmondja, hogy a tereprally verseny európabajnoki futam, péntek-szombat lesz versenynap. Magyargencsen szombaton lenne. A bugaci versenyen 40 induló volt, itt azonban kamion verseny nem lesz. Többnyire külföldiek az indulók, kicsi a magyar mezőny. M1, Sport1 csatornákon lesznek beszámolók, facebookon is lesznek beszámolók. Este közös vacsora lesz. Aszfaltos utat nem használnak. Pápóc, Kenyeri, Kemenesmagasi területeket vontak még be, engedélyek már érkeznek.

Borbély László vadásztársasági elnök elmondja, hogy részéről rendben van minden.

Sakadi Nagy Péter földtulajdonosi közösség elnöke elmondja, hogy részéről sincs akadálya a versenynek. A gödrök nem a verseny miatt vannak, arra kell megoldás, hogy tartósan jók legyenek az utak.

Boros Tamás polgármester elmondja, hogy készülni fog egy megállapodás, amiben vállalják a verseny utáni károk helyreállítását.

Boros Tamás polgármester megkérdezi, hogy van-e valakinek még kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 3 igen szavazattal, ellenszavazat, tartózkodás nélkül a következő határozatot hozta:

**10/2019. (I.21.) önkormányzati határozata**

Magyargencs Község Önkormányzat Képviselő-testülete úgy döntött, hogy Magyargencs Község Önkormányzata 2019.05.10-12. napján engedélyezi a Garzone Events Kft. ( továbbiakban: Szervező)(1118. Budapest, Andor u. 2/c, asz: 26158976-2-43) részére, hogy az általa megrendezésre kerülő Terep-rallye Országos bajnoki futamát az Önkormányzat kezelésében lévő útvonalon megrendezze.

A Szervezőnek a futam teljes időtartama alatt gondoskodnia kell arról, hogy a megadott területen a vonatkozó jogszabályokat, előírásokat és irányelveket, továbbá a közútkezelői hozzájárulásban előírt rendelkezéseket betartsák. A rendezvény során esetlegesen bekövetkező személyi sérülésekért, anyagi károkért a Szervező a felelős.

Jogosult köteles az érintett útszakaszokat, közterületeket a szennyeződéstől megtisztítani, az utakat a rendeltetésének megfelelő eredeti állapotában visszaadni. A helyreállítás részletes szabályait külön megállapodás rögzíti.

A közútkezelői hozzájárulásban foglaltak betartásáért a Szervező felelős.

Jelen közútkezelői hozzájárulás nem mentesít a tevékenység végzéséhez szükséges további engedélyek beszerzésének kötelezettsége alól.

Felelős: polgármester

Határidő:azonnal

9 óra 10 perckor távozik az ülésről Borbély László és Garamvölgyi Zoltán.

**2)Vegyes ügyek**

 **Előadó:polgármester**

Boros Tamás polgármester tájékoztatja a földtulajdonosi közösség vezetőjét, hogy a gréderre kiírt pályázatra nem került beadásra pályázat, mivel az együttműködés nem jött létre. Jelenleg darálóval kerültek kipucolásra az utak melletti területek. 1,3 millió Ft a bevétel belőle, ezt fordítja vissza az önkormányzat. Egyszer a gréder már végigment a szakaszon. Most megpróbáljuk megmaratni az útszéleket hogy jobb legyen a további gréderezés, ezt követően már lehet majd szártépőzni. Töltés mindenképpen kell az alsó szakasznál, ide kavicsot hozatunk. Ezt követően ismét meghúzatjuk egyszer. Borbély Laci ígérte, hogy a frekventált szakaszokat szártépőzni fogják, és permetezik.

A Cinca híd felújítása még nem történt meg. 10\*5 méteres akác padlókat tudja biztosítani az önkormányzat, ez jó lenne be is építeni. Kérjük a segítséget a beépítéshez. Nincs olyan embere az önkormányzatnak, aki meg tudja csinálni. Erre kell forrást találni.

Sarkani Nagy Péter földtulajdonosi közösség elnöke elmondja, hogy a verseny nélkül is tönkre teszik az utakat, a fakitermelőkkel kell valamit csinálni.

Boros Tamás polgármester elmondja, hogy a földtulajdonosi közösség által kifizetett díjból kellene visszatartani egy minimális összeget, pl. 50 Ft-ot hektáronként, abból rendszeresen karban lehetne tartani.

Sarkadi Nagy Péter földtulajdonosi közösség elnöke elmondja, hogy ahhoz döntés kell, nem egyszerű.

Vida Gábor alpolgármester elmondja, hogy nemsokára lesz ülés, ott lehet tárgyalni és meg kell szavazni.

Boros Tamás polgármester elmondja, hogy az 5 évnél régebbi bent hagyott díj vagy van, vagy nincs. Nem lehet rá alapozni, így viszont mindenki a tulajdonrészének arányában járulna hozzá az utak karbantartásához.

Sarkadi Nagy Péter földulajdonosi elnök elmondja, hogy az lett volna a jó, ha az induláskor nem 600 Ft, hanem 550 Ft lett volna megszavazva. Májusban lesz ülés, akkor elmagyarázza a maradványt.

Boros Tamás polgármester elmondja, hogy adott a befizetés ki is kell fizetni, és még az adminisztrációs költségekre sem marad.

Sarkadi Nagy Péter földtulajdonosi közösségi elnök elmondja, hogy májusban lesz egy ülés, meglátja mi lesz, a híd lerakásában segítséget nyújtanak.

Boros Tamás polgármester megkérdezi, hogy van-e valakinek kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2019. március 29-i nyilvános ülést 10 óra 21 perckor berekeszti.

K.m.f.

**Boros Tamás Ivanics Barbara**

 **polgármester jegyző**

**A jegyzőkönyv tartalmáért felel:**

**Novák Edit**

**aljegyző**